open-index/open-wikipedia-markdown huggingface dataset:
Smalnebbmåke

**Smalnebbmåke** (*Chroicocephalus genei*), tidligere *Larus genei* (Brème, 1839), er en middelsstor måke som hekker lokalt på øyer og ved laguner rundt  Middelhavet og langs nordkysten av  Det indiske hav.  De fleste individer trekker sørover til Nord- og Vest-Afrika eller  India i vinterhalvåret. Enkelte streifindivider observeres utenfor hekkeområdene i Europa, forekommer til alle årstider nær land.
Det vitenskapelige navnet er til ære for den  italienske naturforskeren Giuseppe Gené.

## Utseende
Smalnebbmåka er  37–40&nbsp;cm lang med et vingespenn  på  90–102&nbsp;cm, noe større enn hettemåka, som den likner, bortsett fra at den mangler den brunsvarte hetta i  sommerdrakt. Om sommeren har brystet et rosa skjær. Hodet og nebbet gir et noe mer avlangt inntrykk enn hos hettemåka, og fuglen virker mer langhalset.  Nebb og føtter er mørkerøde, og iris gul.  Som hos de fleste måker bruker den to år på å bli kjønnsmoden og få sin ferdige fjærdrakt. Ungfuglene er vanskelige å skjelne fra hettemåke.

## Referanser


## Eksterne lenker
* 
* ARKive – Slender-billed Gull
* BirdLife International 2006. ''Chroicocephalus genei''. i IUCN (2007) ''2007 IUCN Red List of Threatened Species''
Teruhiro Sugimori

**Teruhiro Sugimori** (japansk: 杉森 輝大, født 15. oktober 1982 i Taiki, Hokkaido) er en japansk skøyteløper som representerte hjemlandet i 2 påfølgende OL med sin olympiske debut i 2006 i Torino.

## Karriere
Sugimori debuterte i verdenscupen i Vikingskipet på Hamar den 13. november 2004 på  m i b-gruppa.
Verdenscupsesongen 2008/09 skulle bringe ham sammen med resten av de japanske lagtempo-løperne opp på pallen sammenlagt til en 3.-plass. Samme sesongen fikk han også sin beste plassering individuelt sammenlagt i verdenscupen med en 17.-plass på  m.

Han hadde en tid banerekorden på  m (notert 1. des 2007) på Makomanai Open Stadium i Sapporo.

Den 30. desember 2009 vant Sugimori den japanske OL-kvalifiseringen på  m, og ble nr 3 på  m dagen i forveien, og ble jo da tatt ut på de distansene i Vinter-OL 2010 hvor skøyteløpene skulle gå i Richmond.

### Personlige rekorder
Oppdatert pr 13. april 2011 

## Meritter
### Internasjonale mesterskap
Olympiske leker (Vinter) deltatt i 2 OL (ved 5 konkurranser)
:* Torino 2006 på  m og Lagtempo og i Vancouver 2010 på  m,  m og Lagtempo.
::* beste resultat 8.-plass på lagtempo både i Torino 2006 og i Vancouver 2010 og individuelt en delt 24.-plass på  m i Torino 2006.

Enkeltdistanse-VM på skøyter  (deltatt i 3 mesterskap ved 5 konkurranser)
:* Salt Lake City 2007 på  m og på lagtempo, Nagano 2008 på lagtempo og i Richmond 2009 på  m og på lagtempo.
::* beste resultat 4.-plass i lagtempo i Salt Lake City 2007 og individuelt 21.-plass på  m i Richmond 2009.

Asiamesterskapet på skøyter, enkeltdistanser for herrer (deltatt i ett mesterskap ved 1 konkurranse)
:* Changchun 2007 på  m.
::* beste resultat 6.-plass på  m i Changchun 2007.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil 2006  og Profil 2010  på Japans OL-komité nettsider.
*  Profil på Effesport.nl (ikke komplett oversikt, men noen resultater → gir feil personlige rekorder)
*  Profil på NBC Olympics 2010
*  Profil på BBC Sport Olympics 2010
*  Profil på Freestyle-Sports.jp
;Bilder
*  Bilder på SpeedSkatingPhotos.info/DesgPhoto.com 
*  Bilder på SpeedskatingPhotos by Biseth
Asthenorhina

***Asthenorhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Ganske store, metallisk grønne gullbasser, dekkvingene gjerne med olivenaktig farge. Hodets framkant (clypeus) er litt innskåret med et er ikke noe horn eller framspring. Hannen er nokså matt, hunnen skinnende blank.

## Utbredelse
Slekten er utbredt i tropisk Afrika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Asthenorhina* Westwood, 1843
******** *[[Asthenorhina buchholzi]]* Gerstäcker, 1882
******** *[[Asthenorhina dohrni]]* Gerstäcker, 1882
******** *[[Asthenorhina hulstaerti]]* Burgeon, 1932
******** *[[Asthenorhina perbeti]]* Alexis & Delpont, 2000
******** *[[Asthenorhina stanleyana]]* Westwood, 1890
******** *[[Asthenorhina turneri]]* Westwood, 1843

## Eksterne lenker
* ''Asthenorrhina'' på Encyclopedia of life
* Bilde av ''Asthenorhina stanleyana''
*
Cyprolais

***Cyprolais*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Store, litt matt metallglinsende gullbasser. Hannen har et kort, T-formet framspring i pannen.

## Utbredelse
Slekten er utbredt i Afrika.

## Systematisk plassering
*[[Coelorrhina]]* bør trolig betraktes som et synonym for *Cyprolais*. I nyere systematikk blir *Cyprolais* gjerne plassert som en underslekt av *[[Eudicella]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Cyprolais* Burmeister, 1842
******** *[[Cyprolais allardi]]* Marais & Holm, 1992
******** *[[Cyprolais cornuta]]* Heath, 1904
******** *[[Cyprolais loricata]]* Thomson, 1877
******** *[[Cyprolais viridipyga]]* Lewis, 1879
******* Slekten *[[Coelorrhina]]* Burmeister, 1842
******** *[[Coelorrhina aurata]]* (Westwood, 1841)
******** *[[Coelorrhina babaulti]]* Allard, 1983
******** *[[Coelorrhina hornimanni]]* Bates, 1877
******** *[[Coelorrhina mutica]]* Janson, 1915
******** *[[Coelorrhina pythia]]* Kolbe, 1899
******** *[[Coelorrhina quadrimaculata]]* (Fabricius, 1781)
******** *[[Coelorrhina ruteri]]* Allard, 1983
******** *[[Coelorrhina selene]]* Kolbe, 1899

## Eksterne lenker
* 
* ''Cyprolais'' på Encyclopedia of life
Harald Gjein

**Harald Johannes Gjein** (født 3. juni 1955 i Stokke i Vestfold) er en norsk veterinær og statstjenestemann. Han har vært direktør for Veterinærinstituttet (2009–2011), administrerende direktør for Mattilsynet (2011–2019), spesialrådgiver i Landbruks- og matdepartementet (2019–2021) og ble i 2021 direktør for Vitenskapskomiteen for mat og miljø.

## Karriere

Gjein er utdannet veterinær ved Norges veterinærhøgskole i 1980, og tok der også senere dr.scient.-graden i 1994 med avhandlingen *Housing of pregnant sows: a field study on health and welfare, with special emphasis on claw lesions*. Han har vært seksjonssjef hos Animalia og daglig leder for Helsetjenesten for svin. Mellom 2000 og 2007 var han administrerende direktør for svineprodusentenes organisasjon Norsvin. Fra mai 2007 til mars 2009 var han assisterende direktør ved Veterinærinstituttet før han overtok som direktør samme sted 1. april 2009. Han var administrerende direktør for Mattilsynet fra 1. juni 2011. Den 24. mai 2019 fratrådte han stillingen etter at Mattilsynets troverdighet som tilsynsmyndighet var trukket i tvil. I 2019 ble han spesialrådgiver i Landbruks- og matdepartementet. I 2021 ble han direktør for Vitenskapskomiteen for mat og miljø.

Gjein har redigert boka *Helse og sjukdom i grisehuset* (ISBN 9788252920826).

## Referanser


## Eksterne lenker
* Intervju med Harald Gjein i forbindelse med utnevningen som direktør for Mattilsynet, publisert på YouTube (besøkt 26. april 2011)
Girls

**«Girls»** er en sang som ble skrevet av David Bowie og Erdal Kizilcay som ble spilt inn og gitt ut på albumet *[[Break Every Rule (album)|Break Every Rule]]* med Tina Turner i 1986. Sangen ble også gitt ut på singel senere samme år. Singelen kom på 16.-plass i Nederland.

David Bowie ga i 1987 ut sin egen versjon som B-side på Time Will Crawl.

## Musikere

* Nick Glennie - keyboards
* Terry Britten - gitar og bass
* Phil Collins - trommer
* Gerry Katell - perkusjon

## Coverversjoner

* Kill the Audience

## Referanser
Animalia (organisasjon)

**Animalia** er et norsk fag- og utviklingsmiljø innenfor kjøtt- og eggproduksjon. Animalia ble opprettet som et aksjeselskap fra 2018. Før 2018 var Animalia en organisasjonen som juridisk var en del av Nortura. Animalia driver forskning, utvikling, helsetjenester og kursvirksomhet rettet mot kjøtt- og eggbransjen.  Organisasjonens styre oppnevnes av Nortura og Kjøtt- og fjørfebransjens Landsforbund.

## Finansiering og eierskap
Animalia er finansiert av den norske bonden ved omsetningsavgift for kjøtt og egg, og eies av Nortura og Kjøtt- og Fjørfebransjens landsforbund (KLF).

## Referanser


## Eksterne lenker
*
Thomas Segerström

**Per Thomas Waldau Segerström ** (født 17. januar 1946 i Lund) er en svensk skuespiller og regissør.
Han er kunstnerisk leder for Romateatern på Gotland.
Thomas Segerström er bror av Michael Segerström og de har tidigere jobbet sammen i blant annet Tidningsteatern.

## Filmografi (utvalg)
* 2005 – *Jag tänker på mig själv - och vänstern* 
* 2004 – *[[Graven]]* (mini-TV-serie)
* 2003 – *[[Talismanen (TV-serie)|Talismanen]]* (mini-TV-serie)
* 2002 – *Cuba Libre*
* 1994 – *Fallet Paragon* (TV-film)
* 1994 – *[[Polis polis potatismos]]* (TV-film)
* 1992 – *[[Jönssonligan & den svarta diamanten]]* 
* 1978 – *Tältet* 

## Eksterne lenker
*
Lophorrhina

***Lophorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore, brokete gullbasser. Hannen har et skovlformet framspring i pannen. Pronotum er svart, ofte med gule eller hvite lengdestriper. Dekkvingene er ofte mørke med oransje flekker.

## Utbredelse
Slekten er utbredt i Afrika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Lophorrhina* Westwood, 1842
******** underslekten *Lophorrhina* (i snever forstand)
********* *[[Lophorrhina bidenticornis]]* Allard, 1985
********* *[[Lophorrhina canui]]* Allard, 1990
********* *[[Lophorrhina donckieri]]* Bourgoin, 1913
********* *[[Lophorrhina guttulata]]* Kraatz, 1897 - vanligvis regnet som et synonym for *[[Lophorrhina pseudincoides]]*
********* *[[Lophorrhina heinkeli]]* Beinhundner, 2015
********* *[[Lophorrhina kiellandi]]* Allard, 1985
********* *[[Lophorrhina overlaeti]]* Burgeon, 1931
********* *[[Lophorrhina pentachordia]]* (Klug, 1835)
********* *[[Lophorrhina pseudincoides]]* Kolbe, 1892
********* *[[Lophorrhina quinquelineata]]* (Fabricius, 1781)
********* *[[Lophorrhina rigouti]]* (Allard, 1985)
******** underslekten (eventuelt egen slekt) *[[Daedycorrhina]]* Bates, 1888
********* *[[Lophorrhina macularia]]* Bates, 1888
********* *[[Lophorrhina rondoensis]]* Allard, 1988
********* *[[Lophorrhina songeana]]* Allard, 1988
********* *[[Lophorrhina tridenticornis]]* Moser, 1916

## Eksterne lenker
* 
* Bilde av ''Lophorrhina quinquelineata''
Peter Johansson

**Peter Johansson** (født 4. juni 1966 i Ängelholm) er svensk trener og tidligere ishockeyspiller. Han var trener for Sparta og Storhamar Dragons i Norge.

Peter Johansson gikk gradene i Rögle-systemet, fra G14 til A-laget, men har også erfaring fra østerriksk ishockey. Han spilte for Rögle BK og har vært trener i Rögle og Dornbirn i Østerrike. Han hadde ansvaret for hockeygymnaset i Ängelholm fra 2002 til 2007. Han ble i foran 2010-2011-sesongen hovedtrener for Storhamar Dragons. Og i 2011 hovedtrener for Sparta, men den 12.01.2012 fikk han sparken.  

## Referanser
Animalia

**Animalia** kan sikte til:

* Dyr, gruppe av levende organismer
* Animalia (organisasjon), norsk fagmiljø for kjøtt- og eggnæringene
Avatar (kommunikasjon)

En **avatar** er en 3D-modell eller et bilde som representerer brukeren på internett. Når avataren hovedsakelig er en stillestående eller animert bildefil, kan den bli nevnt som «profilbilde».

Bruk av avatar blir sett på de fleste sosiale medier og direktemeldingstjenester, hvor hver bruker har egne bilder assosiert med sin profil og sine innlegg. På Facebook og LinkedIn er brukeren som regel representert med et fotografi av seg selv, mens andre steder som Twitter, Tumblr, Discord og Telegram har løsere regler som tillater brukere å ha mer abstrakte eller alternative profilbilder.

## Avatarer i videospill
Mange videospill og virtuelle verdener gir også brukere mulighet til å definere sin egen figur innenfor rammene og verktøyene til spillet eller programmet, og disse avatarene brukes til interaksjon med spillverdenen og andre spillere. Spesielt i rollespill er det vanlig å gi spillerne flere valg for å kunne representere seg selv. Nettbaserte spill som *[[World of Warcraft]]* og *[[Final Fantasy XIV]]* gir spillerne valg av forskjellige fantasy-raser med valg av hårstiler, hårfarger, hudfarger, øyer og andre rasespesifikke valg for å separere seg fra andre spillere med lik rase. Den virtuelle verdenen *[[Habbo]]* lot medlemmer velge mellom frisyrer og klær, hvor man kunne få tilgang til flere valg mot en medlemsavgift. Noen virtuelle verdener, som det nedlagte *[[Whirled]]* og det aktive *[[Second Life]]*, lar spillerne selv skape ressurser andre spillere kan ta i bruk, gjerne brukt som inntektsgenerering for tjenesten.

Enkeltspillerspill som *[[Skyrim]]* og *[[Dragon Age II]]* lar spillerne definere sin egen hovedkarakter, men har ofte en kanonisk figur i historien som er kan være beskrevet løst eller i en helhet.

## Referanser


## Eksterne lenker
*
Avatar (andre betydninger)

**Avatar** kan sikte til:

* Avatar, en inkarnasjon av en gud i indisk mytologi
* ''Avatar'' (film), amerikansk science fiction-film fra 2009
* ''Avatar'' (roman)
* Avatar (kommunikasjon), en nettbrukers representasjon av seg selv
* **, animasjonsserie
* Avatar (band), svensk death metal-band
Johnny Nilsen

**Johnny Nilsen** (født 27. januar 1975 i Bærum) er en norsk tidligere ishockeyspiller som spilte 643 kamper for moderklubben sin Frisk Asker, Asker Hockey (1991-95 96-2009) og Lillehammer Ishockeyklubb. Han var kåret til årets back i 2004 og 2006 og fikk også 46 offisielle kamper for Norges herrelandslag i ishockey. Han la opp som aktiv spiller i 2009.

Nilsen er den spilleren som har flest kamper for Frisk Asker med 643 kamper.

## Referanser


## Eksterne lenker
*
Sør for Alpene, nord for Po

***Sør for Alpene, nord for Po. Reisenotater fra 12 byer*** (Aschehoug, 1997) er en prisbelønt norsk bok om en månedslang reise i 1996, i det nordlige Italia mellom Alpene og elven Po, skrevet av Trond Berg Eriksen og illustrert av Thor Furulund. Egentlig ville William Nygaard ha ei bok om Roma, 
men Furulund hadde allerede illustrert Drømmen om Roma i 1992.
Ifølge Aftenposten konkluderer forfatteren med  «at verdensborgeren er et særsyn, men lokalpatrioten finnes overalt. Og ingen by er for kjedelig til ikke å ha en historie».  Bokens 2. utgave kom i 2008 med tittelen *12 italienske byer* mens 1. utgave ble gjort digitalt tilgjengelig i 2010.
## Handling
Ifølge omslaget  starter turen i Verona, går til Vicenza, Mantova, Padova og ender i Venezia.  Avstikkere ble gjort til Trento, Sabbioneta, Treviso, Torcello, trekkspillbyen Cremona, Ferrara og Parma.  Men, i innholdet er det andre historier som gjelder.
## Mottakelse
Hans Christian Vadseth ga den fem øyne på en terning den 2.11, fordi boken «ikke forteller meg hvordan jeg raskest kommer meg fra A til B». Den 2.11 kalte Per Haddal den «en kulturell og kultivert festreise».  Den 17.11 sa Tom Stalsberg at de var «to pent kledde herrer»,
og 18.11 startet utstillingen «Italienske Bilder» med Thor Furulund i Galleri Haaken. Den 1.12 fikk Berg Eriksen Arthur Holmeslands pris for sakprosa fordi han hadde fornyet sjangeren. Den 20.12 forslo Aftenposten å gi en reisebok i julegave, og Hans Fredrik Dahl mente denne var ideell, samt at Furulund's «mat-stilleben gir [boken] et vakkert preg, og kan kompensere [for] at Berg Eriksen selv er en nøktern mann, som ikke bryr seg om slike ting som vinen og maten på sin reise».
## Oppfølger
Berg Eriksen har skrevet mange bøker om Italia. Denne var om byer i Lombardia og Veneto Fire år etter Poboken utkom «Reisen til Toscana» med Finn Graff på Aschehoug på tur i Emilia-Romagna, Marche, Umbria og Toscana.
## Referanser


## Eksterne lenker
* ''Sør for Alpene, nord for Po'', Aschehoug, 1997 - tilgang for norske IP-adresser
Christopher Scolese

**Christopher Scolese** er direktør for Goddard Space Flight Center i den amerikanske romfartsorganisasjonen National Aeronautics and Space Administration (NASA).

Christopher Scolese jobbet i industrien og hadde forskjellige posisjoner i regjeringen før han ble utnevnt til en stilling ved Goddard Space Flight Center i 1987. Senere ble han ansatt ved General Research Corporation of McLean i Virginia, der han arbeidet som rådgiver og analytiker. Han hjulpet med i utviklingen av forskjellige instrumenter for den amerikanske marinen og for Naval Sea Systems Command (NAVSEA) der han hjalp til unden byggingen av en ny type reaktor.

I løpet av hans liv har Scolese mottatt mange priser og utmerkelser, for eksempel Distinguished Service Medal for hans mange arbeider for NASA. Scolese var også medlem av Institute of Electrical and Electronic Engineers og American Institute of Aeronautics. Han var fungerende direktør i NASA fra 21. januar 2009, etter avgangen til Michael D. Griffin, frem til han 16. juli 2009 ble etterfulgt av Charles F. Bolden.

## Referanser


## Eksterne lenker
* Biografi hos NASA
* NASA press release on Scolese replacing Geveden as AA
Lierfossen

**Lierfossen** er en foss i Lierelva i Haldenvassdraget ved stedet Lierfoss i Aurskog-Høland kommune. Fossen har et fall på 3,8 meter og har gjennom tidene vært industrielt utnyttet til mølledrift. Det lå to møller ved Lierfossen; Vålermølla og Liermølla.

Fylkesvei 236 går i bru over Lierfossen.
Pierre Boyer de Latour du Moulin

**Pierre Boyer de Latour du Moulin** (født 18. juni 1896 i Maisons-Laffitte, død 31. januar 1976 i Paris) var en fransk general.

## Liv
Han vervet seg til hæren i august 1914 og tjenestegjorde  som dragon frem til 1916. I 1916, på egen forespørsel, ble han overført til 1. marokkanske regiment. Han endte første verdenskrig med rang som fenrik. Han deltok i kampanjene for «pasifisering» av Marokko.

På slutten av 1930-tallet ble han medlem av general Charles Nogues' stab i Marokko, deretter leder av en bataljon i 4. regiment. Han deltok i kampene for de allierte fra 1942. Han ble utnevnt til oberst i 1944, og i 1946 brigadegeneral og kommissær i Vietnam. 30. juli 1954 ble han Frankrikes guvernør i Tunisia. Han tjenestegjorde en kort stund i Tunis før han returnerte til Marokko og fullførte sitt oppdrag som høykommissær i 1955.

Moulin ble general i hæren i  1956, men ble permittert etter publiseringen av boken *Vérités sur l'Afrique du Nord* (Sannheter om Nord-Afrika).

## Utmerkelser
* Croix de guerre 1914–1918
* Médaille militaire (1920)
* Storoffiser av Æreslegionen (1947)
* Distinguished Service Order 
* Distinguished Service Cross 

## Bibliografi
* *Vérités sur l'Afrique du Nord*, éd. Plon, Paris, 1956
* *De l'Indochine à l'Algérie. Le martyre de l'armée française*, éd. Presses du Mail, Paris, 1962
* *Le Drame français*, éd. Au Fil d'Ariane, Paris, 1963
* *Demain la France*, éd. L'Indépendant, Montargis, 1965

## Referanser


## Kilder
* *Hommes et destins : dictionnaire biographique d'outre-mer*, vol. IV, éd. Académie des sciences d'outre-mer, Paris, 1975, pp. 126-129
Lori Garver

**Lori Beth Garver** (født 22. mai 1961 i Lansing i Michigan) er viseadministrerende direktør for National Aeronautics and Space Administration (NASA). 

Garver ble nominert til denne posisjonen, den 24. mai 2009, av president Barack Obama. Hun ble deretter bekreftet til denne oppgaven av det amerikanske senatet med et enstemmig samtykke den 15. juli 2009. Garver var en ledende sivil rådgiver for president Barack Obama under hans kampanje til presidentvalget i 2008. Lori Garver ble født i Lansing, Michigan den 22. mai 1961, og hun ble uteksaminert fra Haslett High School i Haslett, Michigan i 1979. I 1983 tok hun en bachelorgrad i statsvitenskap og økonomi fra Colorado College. 

Mens Garver arbeidet for senator John Glenn i 1983 og 1984, ble hun for alvor interessert i romferder og verdensrommet, og hun fikk en mastergrad i vitenskap, teknologi og offentlig politikk fra George Washington University i 1989. I løpet av hennes karriere, har Lori Garver arbeidet innenfor non-profit organisasjoner, myndigheter og næringsliv. Garver har drevet med advokat-virksomhet og hun har sittet som medlem av NASA Advisory Council, som gjesteforeleser ved International Space University, president og styremedlem i Women in Aerospace. Samt at hun har vært president for American Society Aeronautics. Hun har blitt tildelt utmerkelsen NASA Distinguished Public Service Medal og NASA Distinguished Service Medal. 

## Eksterne lenker
*
Valle Hovin videregående skole

:*For flere skoler med lignende navn, se [[Hovin skole (Oslo)]]*

**Valle Hovin videregående skole** er en videregående skole samlokalisert med Intility Arena ved Valle Hovin i Gamle Oslo, som åpnet høsten 2017. Skolen er utarbeidet som en del av konseptet under navnet *Vålerenga Kultur- og idrettspark* i samarbeid med Vålerengens Idrettsforening. Konseptet inkluderer stadionanlegget, Vallhall Arena og treningsfeltet, og bygger på klubbens erfaring med prosjekter som *Jobbsjansen*, *[[Vålerenga mot rasisme]]*, *Fargerik Fotball*, og andre samfunnstiltak som klubben arbeider med. 

Konseptet er inspirert av Stockholmsskolen Fryshusets gymnasium, der elevenes interesser skal ha en sentral del i skolehverdagen. Valle Hovin er planlagt for ca. 500 elever, og startet opp i 2017 med 150 elever på Vg1. Skolens første rektor er Trine Øiseth, tidligere fra Mailand videregående skole. Hun ble ansatt et år før oppstart, høsten 2016. Skolen tilbyr fem klasser studiespesialisering der Studiespesialisering med toppidrett innen fotball er en av gruppene. Idrettssatsingen er i samarbeid med Vålerenga som et satsingsområde. I tillegg er det planlagt med en antall elevplasser tilknyttet oppfølgingstjenesten i et tilbud skolen kaller *Tilbake på sporet*.

## Historie
Arkitektoppdraget for bygget ble lagt ned Hovin skole (Oslo) 2010. De tegnet hele bygget, stadionet og skolen. Selve skoleanlegget er lagt til andre og tredje etasje i den vestre langsiden av Vålerenga stadion. Prosjektet hadde som mål en ferdigstillelse innen 2012, eller til klubbens 100-årsjubileum i 2013. Per oktober 2011 var målet at bygget skulle stå klart til skolestart 2014.

Behovet for ny reguleringsplan for veinettet utsatte prosjektet. Våren 2014 kunne byrådet legge frem et forslag til reguleringsplan som tok høyde for Vålerengas prosjekt. Vålerengas finansiering falt på plass, og 29. juli 2015 ble grunnsteinen lagt, og byggeprosessen påbegynt. Stadionet og skolen åpnet til skolestart 2017. 

### Valg av navn
Skolen hadde prosjektnavnet *Valle videregående skole* i planfasen og den første byggefasen. Inn mot prosessen av valg av navn spilte Utdanningsetaten i Oslo inn navnet *Enga videregående skole* med tanke på samarbeidet med Vålerenga. Bydelens navnekomite valgte derimot å støtte seg til tradisjonen med å navngi skolen etter geografisk beliggenhet. Skolen fikk navn etter gårdene Valle og Hovin som lå i området..

## Galleri

Fil:2016-10 Valle Hovin vgs.jpg| Valle Hovin videregående skole under bygging i oktober 2016 
Fil:2017-01 Valle Hovin vgs.jpg| Valle Hovin videregående skole under bygging i januar 2017 


## Referanser


## Eksterne lenker
*Offisielt nettsted
Erik Sæter Jørgensen

**Erik Sæter Jørgensen** (født 1984 i Hamar) er en norsk billedkunstner. Sæter Jørgensen bor i Stavanger og var elev ved Kongsgård skole i Stavanger. Han arbeider primært med fotografi. Han er også en profilert veganer. 

Mye av Sæter Jørgensens arbeid er med musikere, og har det siste året jobbet tett med metallbandene Purified in Blood og Kvelertak.
I 2010 fikk han bronse i kategorien “Photographer of the Year» i The Digital Magazine Awards for det digitale magasinet han lagte av bilder av 
Purified in Blood og Kvelertak sine konserter under Rått & Råde-festivalen i 2010. Han har også turnért med flere andre band og driver sitt eget firma, kalt Nufsaid.

## Opphavsrett
Sæter Jørgensen er en bruker og forkjemper for Creative Commons. Han var den eneste norske billedkunstneren som ble invitert til å være en del av prosjektet «Some Rights Reserved for Nordic Artists»  ved Göteborgs universitet i november 2010. Prosjektet er sponset av Nordisk kulturråd. 

## Utvalgte utstillinger
* Kunstnernes Hus, Oslo, Statens Høstutstilling 2011 (gruppeutstilling)
* Galleri Ramfjord, Oslo, «Stipendutstilling», August 2011 (gruppeutstilling)
* Galleri Skjæveland, Jørpeland, «Fredastund», April-Mai 2011 (separatutstilling)
* Galleri Skjæveland, Jørpeland, "Pathos", Sept-Nov 2011med Stian Heimlund Skjæveland
* Galleri Sting, Stavanger, «Fredastund», Februar 2011(separatutstilling)
* Galleri Skjæveland, Jørpeland, «Juleutstilling», Desember 2010 (gruppeutstilling)
* Galleri Folken, Stavanger, «Promo», August-Oktober 2009 (gruppeutstilling)

## Referanser


## Kilder
* «Utstilling ved sjøen», «Stavanger Aftenblad», 12. april 2011, side 13, del 2
* Kleiberg, Andreas/Norheim, Janne, «Erik Jørgensen», «01», oktober 2010, side 18 – 27
* Rhiem, Max, «Til Valhall», «Kombinat Zwei Null», December 24th 2010

## Eksterne lenker
* Foto.no  
* Nufsaid
* Cloudberry
* Issuu
* Drapstruet etter Liverpool-sjikane
You Turned My Head Around

**«You Turned My Head Around»** er en sang skrevet av Lee Hazlewood som ble spilt inn og gitt ut på singel med Ann-Margret i 1968.

Dean & Britta spilte inn sangen og ga den ut på albumet *Back Numbers* i 2007.
Frederick D. Gregory

**Frederick Drew Gregory** (født 1941) er en amerikansk tidligere astronaut og han var i en kortere periode fungerende administrerende direktør for romfartsorganisasjonen National Aeronautics and Space Administration (NASA).

I 1958 ble Gregory uteksaminert fra Anacostia High School i Washington, DC. I 1964 fikk han en bachelorgrad fra United States Air Force Academy. Han mottok en mastergrad innen informasjonssystemer fra George Washington University i 1977. Gregory ble utpekt som en astronaut for NASA i januar 1978.

Fra 11. februar 2005 til 14. april 2005, mellom avgangen til Sean O'Keefe og før den neste direktøren, Michael Griffin, tiltrådte, var Gregory fungerende administrerende direktør. Gregory giftet seg med Barbara Archer i Washington, DC og de fikk to barn sammen. Sønnen, som også heter Frederick, utdannet seg til oberstløytnant i det amerikanske Luftforsvaret, og ble utdannet ved Stanford University. Datteren Heather Lynn ble utdannet ved Sweet Briar College og arbeider i dag som sosionom.

## Referanser
Trigonophorus

***Trigonophorus*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Store (ca. 30-35 millimeter), avlange, glinsende grønne gullbasser. Beina kan være rødlige. Hannen har et flatt, trekantet framspring i pannen (slektsnavnet betyr "trekant-bærer"). Kroppen er ganske grovt punktert, men uten tydelige punktstriper på dekkvingene.
Blå fargevarianter forekommer, men er mye sjeldnere enn de grønne.

## Utbredelse
Slekten er utbredt i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Trigonophorus* Hope, 1831
******** *[[Trigonophorus bonnardi]]* Delpont, 2009
******** *[[Trigonophorus dechambrei]]* Masumoto & Sakai, 1988
******** *[[Trigonophorus delesserti]]* Guérin-Méneville, 1839
******** *[[Trigonophorus dilutus]]* Bourgoin, 1914
******** *[[Trigonophorus feae]]* Gestro, 1891
******** *[[Trigonophorus foveiceps]]* Gestro, 1888
******** *[[Trigonophorus gracilipes]]* Westwood, 1845
******** *[[Trigonophorus hookeri]]* White, 1856
******** *[[Trigonophorus ligularis]]* Ma, 1995
******** *[[Trigonophorus miyashitai]]* Delpont, 1995
******** *[[Trigonophorus nepalensis]]* Hope, 1831
******** *[[Trigonophorus pucholti]]* Krajcik, 2007
******** *[[Trigonophorus rothschildi]]* Fairmaire, 1891
******** *[[Trigonophorus saundersi]]* Westwood, 1842
******** *[[Trigonophorus scintillans]]* Arrow, 1910
******** *[[Trigonophorus talpa]]* Reichenbach, 1996
******** *[[Trigonophorus xisana]]* Ma, 1985
******** *[[Trigonophorus xizangensis]]* Ma & Zhang, 1981
******** *[[Trigonophorus yunnanus]]* Schürhoff, 1935

## Kilder
* Nettside om slekten 

## Eksterne lenker
* ''Trigonophorus'' på Encyclopedia of life
*
Stephanorrhina

***Stephanorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (20-25 millimeter), litt flate gullbasser. Hannen har to oppstående hornaktige framspring i pannen. Kroppen er gulbrun med grønne felter, og hvite flekker på dekkvingene.

## Utbredelse
Slekten er utbredt i Afrika.

## Systematisk inndeling
Som hos mange andre gullbasser med slektsnavn som slutter på "-*rhina*" er det noe uklart om dette bør staves med én ("-*rhina*") eller to ("-*rrhina*") r'er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Stephanorrhina* Burmeister, 1842
******** *[[Stephanorrhina adelpha]]* Kolbe, 1897
******** *[[Stephanorrhina bella]]* Waterhouse, 1879
******** *[[Stephanorrhina guttata]]* (Olivier, 1789)
******** *[[Stephanorrhina haroldi]]* Kolbe, 1892
******** *[[Stephanorrhina isabellae]]* Allard, 1990
******** *[[Stephanorrhina julia]]* Waterhouse, 1879
******** *[[Stephanorrhina neumanni]]* Kolbe, 1897
******** *[[Stephanorrhina princeps]]* Oberthür, 1880
******** *[[Stephanorrhina simillima]]* (Westwood, 1841)
******** *[[Stephanorrhina simplex]]* Péringuey, 1907
******** *[[Stephanorrhina tibialis]]* Waterhouse, 1879

## Kilder
* Nettside om slekten
* Nettside om ''Stephanorrhina guttata''

## Eksterne lenker
* 
* ''Stephanorrhina'' på Encyclopedia of life
* Bilde av ''Stephanorrhina guttata''
Taurrhina

***Taurrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utbredelse
Slekten er utbredt i Afrika.

## Systematisk inndeling
Som hos mange andre gullbasser med slektsnavn som slutter på "-*rhina*" er det noe uklart om dette bør staves med én ("-*rhina*") eller to ("-*rrhina*") r'er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Taurrhina* Burmeister, 1842
******** Underslekten *Taurrhina* ( i snever forstand)
********* *[[Taurrhina longiceps]]* Kolbe, 1892
********* *[[Taurrhina nireus]]* (Schaum, 1841)
******** Underslekten *[[Neptunides]]* Thomson, 1879 - ofte regnet som en egen slekt)
********* *[[Taurrhina dedzaensis]]* Allard, 1991
********* *[[Taurrhina manowensis]]* Moser, 1905
********* *[[Taurrhina polychrous]]* Thomson, 1879
********* *[[Taurrhina stanleyi]]* Janson, 1889
******** Underslekten *[[Rhamphorrhina]]* - ofte regnet som en egen slekt
********* *[[Taurrhina bertolonii]]* (Lucas, 1879)
********* *[[Taurrhina splendens]]* (Berteloni, 1855)

## Eksterne lenker
* 
* ''Taurrhina'' på Encyclopedia of life
* Bilde av ''Taurrhina longiceps'', hann
Gina Harboe

**Gina Harboe** (født *Gina Tokstad* 1864, død 1952) var en norsk malerinne fra Ottestad i Stange kommune. 

Hun ble født på gården Tokstad i Ottestad og giftet seg med skipskaptein Henrik Harboe fra Kjonerud. Fra slutten av 1800-tallet og utover 1900-tallet malte hun blant annet lokale motiver. Hun deltok på Høstutstillingen i 1888 med maleriet «Vårdag». 

I 2011 ble deler av den gamle Skolevegen med sidevegene Aspvegen, Furuvegen, Granvegen og Bakkevegen i Sandvika i Stange kommune omdøpt til Gina Harboes veg.
## Referanser
Josef Heumann

**Josef «Sepp» Heumann** (født 1964) er en tysk tidligere skihopper og kombinertløper som konkurrerte for Vest-Tyskland og senere det samlede Tyskland.

Han debuterte i den tysk-østerrikske hoppuka med 74.-plass (av 89 deltakere) i Oberstdorf 30. desember 1981. I sesongene 1983/84 og 1984/85 deltok han i verdenscupen i kombinert, og kom blant de 15 beste i tre renn. Hans beste plassering i kombinert var 7.-plass i Falun (normalbakke, 15&nbsp;km) 24. februar 1984. Sammenlagt i verdenscupen ble han nummer 26 i 1983/84 og 36 i 1984/85.

Fra og med sesongen 1986/87 deltok han igjen i verdenscupen i spesielt hopp, der hans beste plassering var 2.-plass i Oberstdorf 28. desember 1989. Han ble nummer 7 sammenlagt i Hoppuka 1989/90. I verdenscupen i spesielt hopp var 10.-plass i 1988/89 hans beste sammenlagtplassering.

Heumann var med i OL i Calgary i 1988, der han ble nummer 31 i normalbakken, nummer 36 i storbakken og var på det vesttyske laget som ble nummer 6 (av 11 lag) i lagkonkurransen. Han deltok i VM i 1989 og 1991, med 23.-plass i storbakken i Lahtis i 1989 som beste individuelle plassering. Han var med i VM i skiflyging i Oberstdorf i 1988 og Vikersund i 1990, og ble henholdsvis nummer 22 og 18.

Hans siste verdenscuprenn var i Engelberg i januar 1992.

Josef Heumann ble tre ganger vesttysk mester i skihopping. Han vant mesterskapet i normalbakke i 1989, og både stor- og normalbakke i 1990.

## Referanser


## Kilder
*  Josef Heumann – Profil og resultatoversikt hos FIS (spesielt hopp, ikke fullstendig, besøkt 15. april 2011)
*  Josef Heumann – Profil og resultatoversikt hos FIS (kombinert, ikke fullstendig, besøkt 15. april 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Josef Heumann  (besøkt 15. april 2011)
* Sport-Komplett.de: Skispringen  –  Deutsche Meisterschaften (besøkt 15. april 2011)

## Eksterne lenker
*
Paradis (album)

***Paradis*** er et musikkalbum med Malin, utgitt den 1. april 2011.

## Sporliste

# «Tenåringsdrøm» (Ulf Risnes)
# «Du!» (Jan Inge Tjørhom)
# «Paradiset» (Ulf Risnes)
# «Hjerteråd» (Ulf Risnes)
# «Kan du ikke se det?» (Hans Petter Aaserud)
# «Stjernedryss» (Ulf Risnes)
# «Værra dæ sjøl» (Ulf Risnes/Malin Reitan/Tone Severeide)
# «Ensom» (Hans Petter Aaserud)
# «Mirakelmedisin» (Ulf Risnes)
# «Farvel kjære du» (Ulf Risnes/Ronny Wikmark/Tone Severeide)
## Medvirkende
* Malin Reitan - sang
* Ronny Wikmark - keyboard/synth/programmering på *Tenåringsdrøm, Du!, Paradiset, Hjerteråd, Kan du ikke se det?, Stjernedryss, Værra dæ sjøl, Ensom, Mirakelmedisin* og *Farvel kjære du*, mix, produsent
* Fred Zakariassen - synth/programmering på *Tenåringsdrøm* og *Stjernedryss*
* Ulf Risnes - bakgrunnvokal på *Tenåringsdrøm, Paradiset, Hjerteråd* og *Kan du ikke se det?*, gitar på *Du!, Paradiset, Hjerteråd, Kan du ikke se det?, Stjernedryss, Værra dæ sjøl, Ensom, Mirakelmedisin* og *Farvel kjære du*, keyboard/programmering på *Paradiset* og *Hjerteråd*, bass på *Paradiset* og *Værra dæ sjøl*, mix, produsent 
* Torunn Sævik - bakgrunnvokal på *Tenåringsdrøm, Du!, Paradiset, Hjerteråd, Kan du ikke se det?, Stjernedryss* og *Værra dæ sjøl*
* Skjalg Raaen - gitarer på *Du!, Hjerteråd, Kan du ikke se det?, Ensom* og *Farvel kjære du*, bass på *Ensom*
* Morten Skaget - bass på *Du!, Hjerteråd, Kan du ikke se det?, Mirakelmedisin* og *Farvel kjære du*
* Steinar Krokstad - trommer på *Du!, Paradiset, Hjerteråd, Kan du ikke se det?, Værra dæ sjøl, Ensom, Mirakelmedisin* og *Farvel kjære du*
* Benedicte Swendgaard - bakgrunnvokal på *Ensom, Mirakelmedisin* og *Farvel kjære du'
* [[Håvard Soknes]] - bakgrunnvokal på *Farvel kjære du'', mix 
### Øvrige
* Rune Nordal - tekniker
* Morten Stendahl - mastering
* Ronny Manuel Danielsen - fotograf
* Harald Øren - artwork

## Eksterne lenker
* Paradis
Tommie Eriksen

**Tommie Eriksen** (født 7. oktober 1970 i Oslo) er en norsk tidligere ishockeyspiller og Amerikansk fotballspiller. Han spilte i Norge for Furuset, Vålerenga og  Landslaget. Han spilte back men kunne også spille løper.

Eriksen ble draftet av Hartford Whalers i ellevte runde (som nummer 225 totalt) i 1990. Han spilte juniorhockey for Prince Albert Raiders, Swift Current Broncos og Spokane Chiefs, alle i WHL. Han spilte også en kamp for Springfield Indians i AHL. 

Den 19. januar 1995 mistet Eriksen besinnelsen under en seriekamp mellom Stjernen og Vålerenga. Etter først å ha knekt kølla mot beskyttelsesglasset med gjentatte slag, kastet han den opp på tribunen og skadet to tilskuere. Eriksen ble først utestengt fra all idrett i ett år, men dommen ble omgjort til åtte måneder. Han fikk også 60 dagers ubetinget fengsel. 

Eriksen begynte å trene og spille Amerikansk fotball i Vålerenga Trolls fram til 1998. Tiltross av utestengelse i et år fra all organisert idrett fra forbundet, men fikk trene i Vålerenga Trolls som ikke var medlem av Norges idrettsforbund og olympiske og paralympiske komité på denne tiden. Eriksen var tilbake i Vålerenga under NM i ishockey 1996 og spilte tre finalekamper mot Storhamar for han la opp som aktiv. 

## Referanser




## Eksterne lenker
*
Thomas Prosser

**Thomas Prosser** er en tysk tidligere skihopper som konkurrerte for Vest-Tyskland.

Han debuterte i den tysk-østerrikske hoppuka med 67.-plass (av 79 deltakere) i Oberstdorf 30. desember 1978. Hans beste plassering i Hoppuka og verdenscupen var 3.-plass samme sted 30. desember 1981. Sammenlagt i Hoppuka var hans beste plassering 33.-plass i 1981/82, og samme sesong ble han nummer 29 sammenlagt i verdenscupen.

Prosser deltok i VM i 1978 og 1982, med 20.-plass i normalbakken i Oslo i 1982 som beste individuelle plassering. Han ble nummer 37 (av 47 deltakere) i VM i skiflyging i Planica i 1979.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Asthenorella

***Asthenorella*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 22 millimeter), avlang, mørkgrønn gullbasse. Oversiden er nokså kraftig punktert. Hodet har en noe forlenget "snute" med to korte tapper foran, men uten horn eller pigger. Pronotum har gulaktig kant. Dekkvingene har punktstriper og er litt innsnevrede bak "skuldrene". Beina er lyst grønnlige.

## Utbredelse
Arten er kjent fra Guinea og Sierra Leone.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Asthenorella* Westwood, 1874
******** *[[Asthenorella leonina]]* Westwood, 1874

## Kilder
* Westwood, J.O. (1874) Thesaurus entomologicus Oxoniensis. https://www.biodiversitylibrary.org/page/13933335#page/36/mode/1up
## Eksterne lenker
* ''Astenorella'' på Encyclopedia of life
*
Aaron Cohen (1976)

**Aaron Cohen** (født 28. februar 1976) var medlem av en tidligere israelsk spesialstyrke, konsulent når det gjelder antiterror basert i California, og administrerende direktør for sikkerhetfirmaet IMS Security. 

Cohen ble født i Montréal, Canada, og ble utdannet ved Beverly Hills High School og Robert Land Academy i Ontario, Canada. Etter videregående skole forlot Cohen Los Angeles til fordel for Israel, derhan arbeidet på en kibbutz før han vervet seg til Israel Defense Forces. På midten av 1990-tallet, ble han medlem av en hemmelighetsfull undercover-enhet som drev overvåkning av mulige terrormistenkte i de israelsk-okkuperte områdene av Vestbredden, ofte mens de var utkledd som palestinske arabere. 

Etter hans tre-års militære tjeneste de israelske styrkene returnerte Cohen til Los Angeles der han lanserte IMS Security Consultants, Inc., en ledende VIP-beskyttende tjeneste i Hollywood, som har gjort sikringsarbeidet for flere kjente skuespillere fra Hollywood, rockestjerner og myndighetspersoner. Aaron Cohen's har publisert boken *Brotherhood av Warriors: Behind Enemy Lines*. Han er stesønn av amerikanske filmskaperen Abby Mann.

## Eksterne lenker
*
Compsocephalus

***Compsocephalus*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Store (gjerne 35-50 millimeter) og brede, mer eller mindre grønne gullbasser. Hannen har et bredt, skovlformet utspring i pannen, dette er kløvd i spissen, dessuten gjerne et tilsvarende fremspring fra hodets bakre del. Pronotum er temmelig hvelvet, mer enn det er vanlig hos gullbasser. Beina er kraftige, forleggene (protibiae) med noen skarpe pigger.

## Levevis
## Utbredelse
Disse billene lever i tropisk Afrika. Flere av artene har ganske begrenset utbredelse og er regnet som sjeldne.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten ***Compsocephalus*** White, 1845
******** Underslekten (eller slekten) *[[Brachymitra]]* Kolbe, 1904
********* *[[Compsocephalus bayeri]]* Moser, 1917
********* *[[Compsocephalus rotteveeli]]* Drumont, 1996
********* *[[Compsocephalus thomasi]]* Kolbe, 1904
******** Underslekten *Compsocephalus* (i snever forstand)
********* *[[Compsocephalus dmitriewi]]* Olsoufieff, 1902
********* *[[Compsocephalus horsfieldianus]]* White, 1845
********* *[[Compsocephalus kachowskii]]* Olsoufieff, 1902
******** Underslekten (eller slekten) *[[Stephanocrates]]* Kolbe, 1892
********* *[[Compsocephalus bennigseni]]* Kuhnt, 1909 
********* *[[Compsocephalus dohertyi]]* Jordan, 1901 
********* *[[Compsocephalus kiellandi]]* Allard, 1985 
********* *[[Compsocephalus preussi]]* Kolbe, 1892

## Kilder
* Nettside om ''Compsocephalus'' spp.

## Eksterne lenker
* ''Compsocephalus'' på Encyclopedia of life
* Bilder av ''Compsocephalus preussi'', hann
* Bilde av ''Compsocephalus dohertyi'', hann
* Bilde av ''Compsocephalus bennigseni'', hann og hunn
*
Jurij Ivanov

**Jurij Ivanov** (russisk: *Юрий Иванов*; født 9. juli 1952 i Sortavala) er en russisk tidligere skihopper som konkurrerte for Sovjetunionen.

Han deltok i den tysk-østerrikske hoppuka fra 1975 til 1980, med 16.-plass i 1977/78 som beste sammenlagtplassering. Han vant rennet i Oberstdorf 30. desember 1978. I VM i Lahtis i 1978 ble han nummer 16 i storbakken. I OL i Lake Placid i 1980 ble han nummer 33 i normalbakken og 34 i storbakken. Han var med i VM i skiflyging i 1975, 1977 og 1979, med 10.-plass i Bad Mitterndorf (Kulm) i 1975 som beste plassering.

## Referanser


## Kilder
*  Jury Iwanov – Profil og resultatoversikt hos FIS (ikke fullstendig, besøkt 15. april 2011)
*  Yuri Ivanov – Profil og resultatoversikt hos FIS (ikke fullstendig, besøkt 15. april 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Yury Ivanov  (besøkt 15. april 2011)

## Eksterne lenker
*
Caelorrhina

***Caelorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Store, blanke, avlange, olivengrønne gullbasser. De kan kjennes på en forholdsvis langstrakt kroppsform, på at hannen ikke har noe framspring i pannen, og på at beina er svært kraftige, med grove pigger på leggene.
Hos denne slekten er det knapt forskjell på kjønnene i ytre utseende.

## Utbredelse
Slekten er utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Caelorrhina* Hope, 1841 (ikke det samme som *[[Coelorrhina]]* Westwood!)
******** *[[Caelorrhina albini]]* Bourgoin, 1921
******** *[[Caelorrhina angolensis]]* Schürhoff, 1942
******** *[[Caelorrhina babaulti]]* Bourgoin, 1921
******** *[[Caelorrhina barthi]]* Harold, 1878
******** *[[Caelorrhina concolor]]* Hope, 1841
******** *[[Caelorrhina gracilipes]]* Moser, 1908
******** *[[Caelorrhina kolbei]]* Moser, 1902
******** *[[Caelorrhina relucens]]* Bates, 1881
******** *[[Caelorrhina semiviridis]]* Bourgoin, 1919
******** *[[Caelorrhina superba]]* Gerstäcker, 1882
******** *[[Caelorrhina thoreyi]]* Schaum, 1841

## Eksterne lenker
* ''Caelorrhina'' på Encyclopedia of life
* Bilde av ''Caelorrhina superba''
* Bilde av ''Caelorrhina relucens'' 
*
Spelaiorrhina

***Spelaiorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 20 millimeter), bred, matt gulbrune gullbasser. Dekkvingene er gulbrune med en svart stripe langs sømmen.

## Utbredelse
Slekten er utbredt i Afrika.

## Systematisk inndeling
Som hos mange andre gullbasser med slektsnavn som slutter på "-*rhina*" er det noe uklart om dette bør staves med én ("-*rhina*") eller to ("-*rrhina*") r'er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Spelaiorrhina* Lansberge, 1886
******** *[[Spelaiorrhina lateralis]]* (Kolbe, 1892)
******** *[[Spelaiorrhina rufopyga]]* Lansberge, 1886
******** *[[Spelaiorrhina similis]]* (Moser, 1902)

## Eksterne lenker
* 
* Bilde av ''Spelaiorrhina'' sp.
Stanisław Pawlusiak

**Stanisław Pawlusiak** (født 30. april 1958 i Wilkowice) er en polsk tidligere skihopper som representerte BBTS Włókniarz Bielsko-Biała.

Han deltok i den tysk-østerrikske hoppuka i 1978/79 og 1979/80, og ble henholdsvis nummer 26 og 49 sammenlagt. Hans beste plassering i enkeltrenn var 20.-plass i Oberstdorf 30. desember 1978. I verdenscupens første sesong, 1979/80, ble han nummer 43 sammenlagt, med 5.-plass i storbakken i Zakopane 27. januar 1980 som beste plassering i enkeltrenn.

I OL i Lake Placid i 1980 ble han nummer 40 i normalbakken og 43 i storbakken.

Stanisław Pawlusiak er bror av langrennsløperen Anna Pawlusiak, kombinertløperen Józef Pawlusiak og skihopperen Tadeusz Pawlusiak, som alle har deltatt i OL.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Stanisław Pawlusiak  (besøkt 15. april 2011)

## Eksterne lenker
*